16510-05-10
אני מרשיע את הנאשם על פי הודייתו בעובדות כתב האישום המתוקן, בעבירה של החזקת סם לשימוש עצמי לפי סעיף 7(א) +(ג) סיפא לפקודת הסמים המסוכנים.
חמישה חודשי מאסר על תנאי והתנאי הוא שבמשך שלוש שנים מהיום לא יעבור הנאשם עבירה על פקודת הסמים המסוכנים.
באשר למרכיבי העונש עליהם חלוקים הצדדים.
לא מצאתי במקרה זה לסטות מן הכלל שככל שנאשם מורשע בעבירה של שימוש בסם הרי יש לפסול רשיונו והנימוק לכך ברור, עלינו להגן על הציבור מפני נהגים שהורשעו בעבירה של שימוש בסם.
באשר לקנס, בנסיבותיו האישיות של הנאשם אינני גוזר עליו קנס אלא מחייבו בחתימה על התחייבות.
אשר על כן, אני מחייב את הנאשם לחתום על התחייבות בסך 2,000 ₪ לפיה אם תוך שלוש שנים מהיום יעבור עבירה כלשהיא על פקודת הסמים המסוכנים, ישלם הסכום.
אני פוסל את הנאשם מלקבל או להחזיק רשיון נהיגה לרכב מנועי, פסילה בפועל למשך ארבעה חודשים.
הבהרתי לנאשם שככל שלא יפקיד רשיונו, או יצהיר על אי קיום הרשיון מטעמים כלשהם, לא יחל מרוץ הפסילה.